CPFเปิดศูนย์การเรียนรู้ป่าชายเลนส่งเสริมแหล่งท่องเที่ยวเชิงนิเวศ
CPF เปิด “ศูนย์การเรียนรู้ ซีพีเอฟ ปลูก ปัน ป้อง ป่าชายเลน ปากน้ำประแส” สร้างแหล่งเรียนรู้ป่าชายเลนที่ถูกต้องเพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเสด็จเถลิงถวัลยราชสมบัติครบ 70 ปี 
10 มิ.ย. 2559


บริษัท เจริญโภคภัณฑ์อาหารจำกัด (มหาชน) หรือ CPF เปิด “ศูนย์การเรียนรู้ ซีพีเอฟ ปลูก ปัน ป้อง ป่าชายเลน ปากน้ำประแส” ภายใต้โครงการซีพีเอฟ ปลูก ปัน ป้อง ป่าชายเลน เพื่อสร้างแหล่งเรียนรู้ป่าชายเลนที่ถูกต้อง รวมถึงส่งเสริมให้เกิดแหล่งท่องเที่ยวเชิงนิเวศ อันนำไปสู่การสร้างเครือข่ายชุมชนรักษ์ป่าชายเลน พร้อมปลูกป่าชายเลนเพิ่มใหม่ 40 ไร่ และปล่อยพันธุ์สัตว์น้ำ 10,000 ตัว ณ ตำบลปากน้ำประแส อำเภอแกลง จังหวัดระยอง เพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเสด็จเถลิงถวัลยราชสมบัติครบ 70 ปี 